
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  12ης/24 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 90/2024
Στη Λευκάδα σήμερα στις 22 του μηνός Απριλίου, του έτους 2024, ημέρα Δευτέρα και ώρα 16:00 ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10 όπως αντικαταστάθηκαν με αυτές του άρθρου 6 του Ν. 5056/2023  και τις υπ΄αριθ. 1237/94548/06.11.2023, 98/8182/26.01.2024  εγκυκλίους του Υπουργείου Εσωτερικών ,ύστερα από την με αρ. πρωτ. 8003/17.4.2024 πρόσκληση του Προέδρου του, η οποία επιδόθηκε και δημοσιεύθηκε νόμιμα.
ΠΑΡΟΝΤΕΣ                                                                      ΑΠΟΝΤΕΣ

	1
	Σκλαβενίτης Ευστάθιος (Πρόεδρος)
	1
	Γιαννιώτης Παναγιώτης 

	2
	Καραγιάννης Αθανάσιος
	2
	Δρακονταειδής Κωνσταντίνος  

	3
	Σκληρός Φίλιππος 
	3
	Τσιρογιάννης Γεώργιος

	4
	Κάτσενου Θεοδώρα
	4
	Γαντζίας Ιωάννης

	5
	Βεργίνης Σπυρίδων 
	5
	

	6
	Μαργέλη Μαρία 
	6
	(οι οποίοι ήταν απόντες 

	7
	Μπακογιώργος Χρήστος 
	7
	 αν και κλήθηκαν νόμιμα)

	8
	Κονιδάρης Κωνσταντίνος 
	8
	

	9
	Αρματάς Γεράσιμος 
	9
	

	10
	Λάζαρης Αρίστος 
	10
	

	11
	Κωνσταντινίδη Σεβαστή
	11
	

	12
	Σολδάτος Γεώργιος 
	12
	

	13
	Λάζαρης Νικόλαος 
	13
	

	14
	Αραβανή Χριστίνα 
	14
	

	15
	Γιαννούτσος Χαράλαμπος
	15
	

	16
	Καλός Χαράλαμπος 
	16
	

	17
	Λύγδας Σπυρίδων 
	17
	

	18
	Μπελεγρίνος Σπυρίδων 
	18
	

	19
	Πεντεσπίτης Νικόλαος 
	19
	

	20
	Γαζής Γεώργιος 
	20
	

	21
	Αργυρός Νικόλαος 
	21
	

	22
	Σέρβος Κωνσταντίνος 
	22
	

	23
	Θερμός Ευάγγελος 
	23
	

	24
	Βερροιώτης Ευάγγελος 
	24
	

	25
	Βεροιώτης Αλέξανδρος 
	25
	

	26
	
	26
	

	27
	
	27
	

	28
	
	28
	

	29
	
	29
	


Ο Δήμαρχος Δρ. Ξενοφών Ν. Βεργίνης, προσκλήθηκε και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα είκοσι πέντε (25)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Οι Δ.Σ. Τσιρογιάννης Γεώργιος και  Γαντζίας Ιωάννης προσήλθαν πριν την συζήτηση του 1ου θέματος της Η.Δ. και μετά τις ανακοινώσεις-ερωτήσεις.

Ο Δ.Σ. Γαντζίας Ιωάννης, αποχώρησε πριν την συζήτηση του 3ου θέματος της Η.Δ. και επέστρεψε πριν την συζήτηση του 4ου θέματος της Η.Δ.

Οι Δ.Σ. Λάζαρης Αρίστος και Λύγδας Σπυρίδων, αποχώρησαν πριν την συζήτηση του 4ου θέματος της Η.Δ. και επέστρεψαν πριν την συζήτηση του 5ου θέματος της Η.Δ.

Ο Δ.Σ. Βεροιώτης Αλέξανδρος αποχώρησε πριν την συζήτηση του 4ου θέματος της Η.Δ. και επέστρεψε πριν την συζήτηση του 9ου θέματος της Η.Δ.

Ο Δ.Σ. Τσιρογιάννης Γεώργιος, αποχώρησε πριν την συζήτηση του 9ου θέματος της Η.Δ.

Ο Δ.Σ. Βεργίνης Σπυρίδων, Κονιδάρης Κων/νος, Γαντζίας Ιωάννης, Γιαννούτσος Χαράλαμπος, Λύγδας Σπυρίδων, Μπελεγρίνος Σπυρίδων και Πεντεσπίτης Νικόλαος, αποχώρησαν πριν την συζήτηση του 13ου θέματος της Η.Δ.
ΘΕΜΑ 11ο: Γνωμοδότηση ∆.Σ. για τοποθέτηση πλωτής εξέδρας στη θαλάσσια περιοχή «ΛΥΓΙΑ» Λευκάδας, για λογαριασμό της εταιρείας με την επωνυμία «LEFKAS PONTOON SERVICES E.E.» με σκοπό την πρόσδεση σκαφών.

                                                   Εισηγήτρια: Σεβαστή Κωνσταντινίδη, Αντιδήμαρχος

Για το θέμα, έχει κληθεί και ο Πρόεδρος του Συμβουλίου της Δ.Κ. Κατούνας, κ. Νικόλαος Διγενής, ο οποίος ήταν παρών.

Ο Πρόεδρος του Δημ. Συμβουλίου κ. Ευστάθιος Σκλαβενίτης, έδωσε τον λόγο στην Αντιδήμαρχο Κωνσταντινίδη Σεβαστή, η οποία εισηγούμενη το θέμα, έθεσε υπόψη των μελών του Δ.Σ. τα εξής:
1. Σε συνέχεια του με αριθμ. πρωτ. 3122.2/237/2024  έγγραφου του Λιμεναρχείου Λευκάδας

2. Την απόφαση  20/2-4-2024 με θέμα "Λήψη Απόφασης για τοποθέτηση εξέδρας στην περιοχή Λυγιάς Λευκάδας"

3. Την απόφαση 21/16-4-2024 με θέμα " Απόφαση για την εγκατάσταση ή μη πλωτής εξέδρας στην θαλάσσια περιοχή " Λυγιά" Λευκάδας και ενέργειες για την εύρυθμη λειτουργία του λιμανιού". καθώς και το σκαρίφημα που επισυνάπτεται

4. Το με αριθμ. πρωτ. 3122.2-03/26273/2024 του Υπουργείου Ναυτιλίας και Νησιωτικής πολιτικής Γενική Γραμματεία Ναυτιλίας και λιμένων

      Η Δ.Κ. Κατούνας με  την αριθ. 20/2024 απόφαση συμβουλίου της μας γνωρίζει τα κάτωθι:

«Όπως ήδη γνωρίζετε και ήδη αναφέρεται και στο έγγραφο που μας έχει αποσταλεί από το λιμεναρχείο Λευκάδας ο θαλάσσιος χώρος τοποθέτησης της εξέδρας βρίσκεται εντός προστατευμένης περιοχής Natura 2000. Η περιοχή ήδη είναι επιβαρυμένη περιβαλλοντικά από την μη λειτουργία του υπάρχοντος βιολογικού καθαρισμού και την μη ύπαρξη αποχέτευσης στον οικισμό. Κατασκευαστικά και μορφολογικά το λιμάνι δεν επιτρέπει την ανανέωση των θαλασσιών υδάτων  και με την τοποθέτηση της εξέδρας στην ευρύτερη περιοχή και των σκαφών που θα καθαρίζονται εκεί θα επιβαρυνθεί  ακόμη περισσότερο και επιπλέον με χημικά προϊόντα.

Στην συγκεκριμένη περιοχή που θα τοποθετηθεί η εξέδρα αυτή την στιγμή ελλιμενίζονται περίπου τα 40 μικρά σκάφη αναψυχής και επαγγελματικά (βάρκες)  ντόπιων κατοίκων λόγο μη ύπαρξης χώρου στο ήδη οριοθετημένο λιμάνι της Λυγιάς.

Επίσης η κατάσταση είναι επιβαρυμένη διότι υπάρχουν ήδη τρεις μικρές προβλήτες της τάξης των 12 μέτρων η κάθε μια σε απόσταση συνολικά μικρότερη των 100 μέτρων.

Σε ενδεχόμενη περίπτωση πρυμνοδέτησης στο λιμάνι σκαφών άνω των δέκα μέτρων αλιευτικών και μη ταυτόχρονα με την πρυμνοδέτηση και στην υπό συζήτηση εξέδρα βεβαίως δεν είναι επαρκής ο χώρος για την είσοδο / έξοδο στο λιμάνι της Λυγιάς.

Σας αναφέρουμε πώς στο λιμάνι της Λυγιάς ελλιμενίζονται αλιευτικά σκάφη με βυθίσματα άνω των 3 μέτρων και μήκους έως 25 μέτρα των οποίων η διέλευση στην παραπάνω περίπτωση καθιστάτε επικίνδυνη για πρόκληση ατυχημάτων.

Το λιμάνι της Λυγιάς είναι χαρακτηρισμένο ως λιμάνι φορτοεκφορτώσεων αλιευμάτων επαγγελματικών σκαφών. 

Στο λιμάνι και στην ευρύτερη περιοχή δεν υπάρχουν εγκαταστάσεις για ύδρευση και ηλεκτροφωτισμό.

Για τους λόγους που ήδη σας αναφέραμε και για την διατήρηση της γραφικότητας του λιμανιού και της ευρύτερης περιοχής αυτού είμαστε αρνητικοί στην τοποθέτηση της πλωτής εξέδρας και κρίνουμε πώς η τοποθέτηση της στην συγκεκριμένη περιοχή από τον Λιμενοβραχίονα έως και την θέση Γεφύρι Βαλέριου θα δημιουργήσει πολλά και μεγάλα προβλήματα όπως ήδη σας αναφέραμε παραπάνω.

Είμαστε θετικοί στην ανάπτυξη της περιοχή μας όσον αφορά τον τουρισμό με σωστές διαδικασίες και μελέτες όπου δεν θα δημιουργήσουν προβλήματα στον ήδη επιβαρυμένο με προβλήματα τόπο μας».

Με την αριθμ  21/2024 απόφαση της επίσης η Δημοτική Κοινότητα Κατούνας επανερχόμενη ζήτησε να μην τοποθετηθεί η πλωτή προβλήτα για τους λόγους που αναφέρθηκαν παραπάνω ενώ προσκόμισε και σκαρίφημα για νέα έργα που προτείνει να γίνουν στην περιοχή του λιμανιού της Λυγιάς για την σωστή λειτουργία αυτού και την ανάπτυξη της ευρύτερης περιοχής.

  Εισηγούμαι στο Δ.Σ. :  

   Τη μη τοποθέτηση της πλωτής εξέδρας στην θαλάσσια περιοχή της Λυγιάς για τους λόγους που αναφέρονται στις προαναφερόμενες αποφάσεις της Δημοτικής Κοινότητας Κατούνας.»
Το Δ.Σ. αφού έλαβε υπόψη του τα ανωτέρω 

ΟΜΟΦΩΝΑ, 

συμπεριλαμβανομένου και του Πρόεδρου του Συμβουλίου της Δ.Κ. Κατούνας 

ΑΠΟΦΑΣΙΖΕΙ

Γνωμοδοτεί να μην τοποθετηθεί πλωτή εξέδρα στην θαλάσσια περιοχή της Λυγιάς, για τους λόγους που αναφέρονται στις προαναφερόμενες αποφάσεις της Δημοτικής Κοινότητας Κατούνας.»
            Η απόφαση αυτή πήρε αρ.90/2024.
    

     Ο ΠΡΟΕΔΡΟΣ



           Τα παρόντα μέλη

       
        ΕΥΣΤΑΘΙΟΣ ΣΚΛΑΒΕΝΙΤΗΣ

